อยากสอบถามอาการเบื้องต้นค่ะ พอดีว่าเป็นผื่นขึ้นตามร่างกาย จะรู้สึกคันก็ตอนที่ตุ่มผื่นนั้นขึ้นมาแล้วหรือช่วงที่ผื่นนั้นกำลังขยายตัวออกเป็นวง หรือบางทีก็ไม่รู้สึกคันเลยค่ะ ลักษณะตุ่มที่ขึ้นคือ ตุ่มมีลักษณะเหมือนโดนยุงกัดค่ะ จากนั้นสักพัก มันจะขยายออกเป็นรอยหยักๆวงๆ คล้ายรอยฟันเหมือนโดนคนกัดน่ะค่ะ ไม่มีการผุพองเป็นหนองใดๆ เป็นแค่ผื่นขึ้นเหมือนโดนยุงกัด เป็นมาเกือบสองเดือนแล้วค่ะ ไม่ทราบว่าเป็นแค่เป็นลมพิษ หรือแพ้อากาศ แล้วต้องรักษาแบบไหนให้หายขาดคะ
สวัสดีค่ะ ตุ่มคันตามร่างกายอาจเกิดจาก-ตุ่มจากการถูกแมลงกัด-ตุ่มแพ้จากการสัมผัส เช่น สบู่ โลชั่น น้ำหอม-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ-ผื่นลมพิษ มักเป็นตุ่มนูนแดง คัน หายไปเองภายใน 24 ชั่วโมง-เชื้อราที่ผิวหนัง-ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อยการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้งการวินิจฉัยที่แน่นอนต้องอาศัยการตรวจร่างกายร่วมกับขูดตัวอย่างจากตุ่มไปตรวจ ด้วย ควรไปพบแพทย์ผิวหนังถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ หากเป็นเรื่องของผื่นผิวหนังอักเสบหรือตุ่มถูกแมลงกัดจะใช้สเตียรอยด์ทาเฉพาะที่ ถ้าเป็นผื่นลมพิษอาจต้องรับประทานยาแก้แพ้กลุ่มต้านฮิสตามีนค่ะ